Yangiqishloq

Bogʻdon (avval Yotoq qishligʻi, soʻng Yangiqishloq) — Oʻzbekiston Respublikasi Jizzax viloyati Forish tumanidagi shaharcha (1978-yildan), tuman markazi. Yaqin temir yoʻl stansiyasi — Jizzax (67 km). Aholisi 8,4 ming kishini tashkil etadi (2003). Iqtisodiyoti Shaharchada paxta tozalash zavodi, MTP, avtokorxona, tikuvchilik fabrikasi, qurilish tashkilotlari, kichik, oʻrta biznes, yirik korxona va mikrofirmalar, savdo, madaniy va maishiy xizmat koʻrsatish shoxobchalari faoliyat koʻrsatadi. Umumiy taʼlim maktablari, kasb-hunar kollejlari, madaniyat saroyi, madaniyat uylari, „Chorvador“ xalq dastasi, markaziy va bolalar kutubxonalari aholiga xizmat koʻrsatadi. Stadion, sport zallari va maydonchalari va boshqalar sport inshootlari mavjud. Tuman markaziy kasalxonasi, poliklinika, dorixonalar va boshqalar tibbiy muassasalar bor. Bogʻdon — Jizzax, Bogʻdon — Forish, Bogʻdon — Chimoʻrgʻon va boshqalar yoʻnalishlarda avtobuslar qatnaydi.